b'\n_START_ARTICLE_\nPinneberg\n_START_SECTION_\nHistorie\n_START_PARAGRAPH_\nDet \xc3\xa6ldste slot i Pinneberg, blev bygget omkring 1200, og har v\xc3\xa6ret tingsted i adskillige \xc3\xa5rhundreder. I 1370 blev slottet erobret af greve Adolf 8. af Schauenburg og Holsten-Pinneberg._NEWLINE_I 1397 blev Pinneberg f\xc3\xb8rste gang n\xc3\xa6vnt i officielle retsdokumenter som tingsted._NEWLINE_I 1472 blev opf\xc3\xb8rt et ren\xc3\xa6ssanceslot i stedet for det gamle slot. Det led alvorligt skade i 1627 og 1657 og blev endegyldigt nedrevet i 1720. Mellem 1765 og 1767 opf\xc3\xb8rtes et Drostei, det vil sige en embedsbolig for Drosten Hans von Ahlefeldt. Dette bygningsv\xc3\xa6rk, formentlig skabt af Ernst Georg Sonnin, er det fornemmeste eksempel p\xc3\xa5 Barok arkitektur i distriktet Pinneberg._NEWLINE_Befolkningsudvikling: i 1835 1.031, i 1840 1.029, i 1845 1.087, i 1855 1.962 og i 1860 2.818 indbyggere._NEWLINE_Efter, at tjenestefolk og h\xc3\xa5ndv\xc3\xa6rkere havde bosat sig i n\xc3\xa6rheden af slottet, voksede bebyggelsen langsomt og fik f\xc3\xb8rst k\xc3\xb8bstadsrettigheder i 1875, sk\xc3\xb8nt det havde v\xc3\xa6ret s\xc3\xa6de for den danske landdrost siden 1640 og s\xc3\xa6de for den preussiske distrikts-administrator siden 1866 i Provinsen Slesvig-Holsten._NEWLINE_I 1905 indlemmedes bebyggelsen \xe2\x80\x98Pinneberger Dorf\xe2\x80\x99 (landsby) og i 1927 landsbyerne Thesdorf og Waldenau. _NEWLINE_Efter 2. verdenskrig voksede indbyggertallet i Pinneberg mangefoldigt som f\xc3\xb8lge af flygtningestr\xc3\xb8mme fra de tvangsafst\xc3\xa5ede \xc3\xb8sttyske egne, is\xc3\xa6r \xc3\x98stpreussen. Senere form\xc3\xa5ede Pinneberg - i mods\xc3\xa6tning til mange andre byer i Slesvig-Holsten at fastholde sit h\xc3\xb8jere antal af indbyggere.'